สรุปภาวะตลาดต่างประเทศ
สรุปภาวะตลาดต่างประเทศประจำวันที่ 18 พ.ค. 2561
21 พ.ค. 2561

ดัชนีดาวโจนส์ตลาดหุ้นนิวยอร์กปิดขยับขึ้นเล็กน้อยเมื่อวันศุกร์ (18 พ.ค.) ขณะที่นักลงทุนจับตาความคืบหน้าในการเจรจาการค้าระหว่างสหรัฐและจีน
ดัชนีเฉลี่ยอุตสาหกรรมดาวโจนส์ปิดที่ 24,715.09 จุด เพิ่มขึ้น 1.11 จุด หรือ +0.00% ดัชนี S&amp;P500 ปิดที่ 2,712.97 จุด ลดลง 7.16 จุด หรือ -0.26% และดัชนี Nasdaq ปิดที่ 7,354.34 จุด ลดลง 28.13 จุด หรือ -0.38%
 
ตลาดหุ้นยุโรปปิดปรับตัวลงเมื่อวันศุกร์ (18 พ.ค.) ท่ามกลางความวิตกกังวลเกี่ยวกับความไม่แน่นอนทางการเมืองในอิตาลี และข้อพิพาททางการค้าระหว่างสหรัฐและจีน
ดัชนี Stoxx Europe 600 ลดลง 0.28% ปิดที่ 394.67 จุด
ดัชนี DAX ตลาดหุ้นเยอรมันปิดที่ 13,077.72 จุด ลดลง 36.89 จุด หรือ -0.28% ดัชนี CAC-40 ตลาดหุ้นฝรั่งเศสปิดที่ 5,614.51 จุด ลดลง 7.41 จุด หรือ -0.13% และดัชนี FTSE 100 ตลาดหุ้นลอนดอนปิดที่ 7,778.79 จุด ลดลง 9.18 จุด หรือ -0.12%
 
ตลาดหุ้นลอนดอนปิดลบเมื่อวันศุกร์ (18 พ.ค.) โดยได้รับแรงกดดันจากการร่วงลงของหุ้นกลุ่มเหมืองแร่ หลังจากราคาโลหะในตลาดโลกได้ปรับตัวลง
ทั้งนี้ ดัชนี FTSE 100 ตลาดหุ้นลอนดอนปิดที่ 7,778.79 จุด ลดลง 9.18 จุด หรือ -0.12%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อวันศุกร์ (18 พ.ค.) จากแรงขายทำกำไร หลังจากราคาพุ่งขึ้นต่อเนื่องตลอดสัปดาห์ที่ผ่านมา
สัญญาน้ำมันดิบ WTI ส่งมอบเดือนมิ.ย. ลดลง 21 เซนต์ หรือ 0.3% ปิดที่ 71.28 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ค. ลดลง 79 เซนต์ หรือ 1% ปิดที่ 78.51 ดอลลาร์/บาร์เรล
 
ดอลลาร์สหรัฐแข็งค่าขึ้นเมื่อเทียบกับสกุลเงินยูโรและเงินปอนด์ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (18 พ.ค.) ขณะที่นักลงทุนยังคงขานรับข้อมูลเศรษฐกิจที่แข็งแกร่งของสหรัฐ
ยูโรอ่อนค่าลงเมื่อเทียบกับดอลลาร์ ที่ระดับ 1.1775 ดอลลาร์ จากระดับ 1.1799 ดอลลาร์ ส่วนเงินปอนด์อ่อนค่าลงสู่ระดับ 1.3482 ดอลลาร์ จากระดับ 1.3508 ดอลลาร์ ขณะที่ดอลลาร์ออสเตรเลียแข็งค่าขึ้นแตะระดับ 0.7511 ดอลลาร์สหรัฐ จากระดับ 0.7509 ดอลลาร์สหรัฐ
ดอลลาร์อ่อนค่าลงขึ้นเมื่อเทียบกับเงินเยน ที่ระดับ 110.67 เยน จากระดับ 110.74 เยน และอ่อนค่าลงเมื่อเทียบกับฟรังก์สวิส ที่ระดับ 0.9977 ฟรังก์ จากระดับ 1.0013 ฟรังก์
 
สัญญาทองคำตลาดนิวยอร์กปิดขยับขึ้นเมื่อวันศุกร์ (18 พ.ค.) หลังจากอัตราผลตอบแทนพันธบัตรรัฐบาลสหรัฐปรับตัวลดลง
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 1.9 ดอลลาร์ หรือ 0.15% ปิดที่ 1,291.3 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 2.6 เซนต์ หรือ 0.16% ปิดที่ 16.455 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 5.6 ดอลลาร์ หรือ 0.63% ปิดที่ 886.5 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 1.8% ปิดที่ 960.20 ดอลลาร์/ออนซ์
 